Kuus mängijat ja fitness treener lahkusid lepingu lõppedes FCI Levadiast
#000000
Kõige kauem oli Levadiaga seotud Maksim Podholjuzin, kes liitus klubiga juba 2006. aastal. Noorteklassidest esindustiimi tõusnud Podholjuzin jõudis lõpuks Levadia esindusmeeskonna eest platsil käia 416 korral, saades selle ajaga kirja ka 16 väravat. Samuti jõudis 30-aastane kaitsja Levadiaga Eesti meistriks tulla koguni neljal korral – seda aastatel 2009, 2013, 2014 ja 2021. Viiel korral saime üheskoos pea kohale tõsta ka Eesti karika (2010, 2012, 2014, 2018, 2021), viiel puhul triumfeerisime ka Superkarikas (2010, 2013, 2015, 2018, 2022).
#000002
Ilja Antonov veetis FCI Levadias kokku seitse hooaega. Esimene periood kestis aastatel 2012-2017 ning klubiga taasliitus ta 2021. aasta algul. Kokku tuli ta meie ridades Eesti meistriks kolmel korral (aastatel 2013, 2014 ning 2021). Samuti võitsime üheskoos kolm Evald Tipneri karikat (2012, 2014, 2021) ja kolm Superkarikat (2013, 2015, 2022). Kokku jäi Antonovi nimele Levadia esindusmeeskonnas 231 mängu ja 16 väravat.
#000003
Markus Jürgenson pallis Levadia ridades viis hooaega, aastatel 2018-2022. Jürgenson oli osaline 2021. aasta Premium liiga võidust ning üheskoos võitsime ka kahel puhul Evald Tipneri karika (2018, 2021). 2018. ja 2022. aastal õnnestus meil lisaks võita ka Superkarikas. Kokku jäi Jürgensoni nimele Levadia esindusmeeskonnas 122 mängu ja 14 väravat.
#000004
Maximiliano Ugge ja Milan Mitrovic liitusid Levadiaga möödunud aasta suvel ning nende toel võideti nii 2021. aasta Premium liiga kui tänavune Superkarikas. Ugge sai Levadia särgis kokku kirja 56 mängu ja 5 väravat, Mitrovici arvele jäi omakorda 52 ametlikku matši Levadias.
#000005
Liliu tõmbas rohelise särgi selga tänavuse hooaja algul ning ka tema oli osaline 2022. aasta Superkarika võidus. Levadia esindusmeeskonnas sai brasiillasest ründaja kirja 28 mängu, 9 väravat ja 5 resultatiivset söötu.
#000006
Serblasest füüsilise ettevalmistuse treener Aleksandar Ilic oli esindusmeeskonnaga seotud tänavuse hooaja algusest.
#000007
FCI Levadia tänab kõiki mehi esindusmeeskonna ja klubi heaks tehtu eest ning soovib neile palju edu ja kordaminekuid nende edasisel jalgpalliteel!
#000008
Jalgpallikaart on pangakaart, millega makstes toetad Eesti jalgpalli!
#000011